stanford-oval/wikipedia huggingface dataset:
Daenerys Targaryen

| Daenerys Targaryen |
| --- | --- |
 Daenerys Targaryen (Emilia Clarke) sarjassa Game of Thrones.
Henkilötiedot
Muut nimet:   Daenerys Myrskysyntyinen,  Lohikäärmeiden äiti 
Titteli:   Seitsemän kuningaskunnan kuningatar,  Ruohotasangon khaleesi,  Meereenin kuningatar,  Lohikäärmekiven prinsessa 
Lojaalius:  Targaryenin suku
Syntynyt:  284 AL, Lohikäärmekivi
Puoliso:   Khal Drogo (298–299)  Hizdahr zo Loraq (300–) 
Perhe:   Aerys II Targaryen (isä, k. 283)  Rhaegar Targaryen (veli, k. 283)  Viserys Targaryen (veli, k. 299)  Jon Nietos (veljenpoika, tv-sarja) 
Esiintymiset
Kirjat:   Valtaistuinpeli  Kuninkaiden koitos  Miekkamyrsky  Lohikäärmetanssi 
Kaudet:  1, 2, 3, 4, 5, 6, 7, 8
Näyttelijä:  Emilia Clarke
Daenerys Targaryen on George R. R. Martinin luoma kuvitteellinen hahmo kirjasarjassa Tulen ja jään laulu ja siitä tehdyssä televisiosarjassa Game of Thrones. Televisiosarjassa häntä näyttelee Emilia Clarke.
Daenerys on Westerosia hallinneen Aerys II Targaryenin jälkeläinen, joka on elänyt koko ikänsä maanpaossa veljensä Viseryksen kanssa. Hahmo on kertoja kirjoissa Valtaistuinpeli, Kuninkaiden koitos, Miekkamyrsky ja Lohikäärmetanssi. Daenerys syntyi Lohikäärmekivellä myrskyisenä päivänä ja sai lempinimen Myrskysyntyinen. Hieman hänen syntymänsä jälkeen, Daenerys ja hänen veljensä Viserys salakuljetettiin Braavosiin, kun Robert Baratheonin joukot lähestyivät Lohikäärmekiveä. Sisarukset viettivät seuraavat vuotensa Vapaakaupungeissa etsien apua Westerosin valloittamiseksi. Daenerysin tarinassa korostuva teemana on orjuus.
Kirjasarjan tapahtumat > Valtaistuinpeli

Daenerys tuodaan Pentosin kaupunkiin Illyrio Mopatiksen luo. Daenerys joutuu menemään naimisiin dothraki-heimon päällikön khal Drogon kanssa, kun Viserys janoaa tämän 40 000 sotilaan armeijaa. Ensiksi Daenerys pelkää uutta miestään ja tämän heimoa, mutta oppii kuitenkin elämään khaleesina, Drogon kuningattarena. Daenerys saa lahjaksi muun muassa kolme lohikäärmeenmunaa, joiden uskotaan muuttuneen kiveksi ajan myötä. Westerosilainen ser Jorah Mormont matkaa khalasarin mukana, ja hänestä tulee Danyn tuki ja turva. Dany saa voimia uhmata Viserystä, kun tämän äkkipikainen luonne tuottaa vaikeuksia. Daenerys tulee raskaaksi ja nimeää lapsen Rhaegoksi. Kun Viserys uhkaa Daenerystä ja hänen syntymätöntä lastaan, Daenerys antaa Drogon tappaa hänet. Kun Drogo haavoittuu ryöstöretkellä, papitar Mirri Maz Duur pyytää saada hoitaa häntä. Dany suostuu, vaikka Drogon päälliköt pitävät häntä maegina.
Daeneryksen synnytys alkaa ja ser Jorah kantaa hänet telttaan, missä Mirri Maz Duur suorittaa veritaikaa. Daenerys herää muutaman päivän jälkeen ja saa kuulla saaneensa keskenmenon ja että Drogo on katatonisessa tilassa. Mirri Maz Duur oli huijannut häntä, ja kertoo että tämä on veritaian hinta. Dany armomurhaa Drogon ja joutuu lähes koko khalasarin hylkäämäksi. Kun Drogo polttohaudataan, Daenerys kahlitsee Mirri Maz Duurin hautajaisrovioon ja vie häälahjaksi saamansa kolme lohikäärmeenmunaa rovion keskelle. Kun rovio on sytytetty, Daenerys kävelee itse tuleen. Rovion sammuttua Daenerys nousee vahingoittumattomana kolmen kuoriutuneen lohikäärmeen kanssa.
Kirjasarjan tapahtumat > Kuninkaiden koitos

Daenerys antaa lohikäärmeillensä nimet Viserion, Rhaegal ja Drogon. Daenerys ja Drogon khalasarin rippeet vaeltavat autiomaassa, jota kutsutaan Punaiseksi erämaaksi. Dany seuraa punaista komeettaa, joka ilmestyi taivaalle samana iltana, kun hänen lohikäärmeensä kuoriutuivat. Hän lähettää tiedustelijoita, joista yksi tuo mukanaan kolme lähettilästä Qarthin kaupungista: kauppias Xaro Xhoan Daxos, velho Pyat Pree ja salaperäinen asshailainen Quaithe. Danyn seurue seuraa heitä Qarthiin, missä Daenerys saa tietää Robert Baratheonin kuolemasta ja Westerosin sisällissodasta. Hän yrittää saada liittolaisia qartheenilaisista, mutta huomaa pian, että kauppiaat ovat vain kiinnostuneet hänen lohikäärmeistään.
Daenerys kääntyy velho Pyat Preen puoleen, joka houkuttelee hänet Kuolemattomien taloon, missä Dany näkee näkyjä ja ennustuksia. Kuolemattomat hyökkäävät hänen kimppuunsa, mutta Drogonin avulla Dany tuhoaa Kuolemattomien talon. Tämän jälkeen qartheenilaiset kääntyvät Danyä vastaan, ja hän päättää lähteä kaupungista. Kun Dany ja Jorah ovat käymässä satamassa, Dany huomaa kahden hahmon seuraavan heitä. Hermostuksissaan hän ei huomaa salamurhaajaa, joka yrittää myrkyttää hänet pistinleijonalla. Toinen heitä seuranneista miehistä lyö mantikorin syrjään juuri ajoissa. Hänet pelastanut mies kertoo olevansa Artan Valkoparta ja toisen miehen, Vahvan Belwasin, aseenkantaja. Illyrio Mopatis on lähettänyt miehet saattamaan Danyn seurueen Pentosiin. Dany nousee laivaan ja seilaa kohti Pentosia.
Kirjasarjan tapahtumat > Miekkamyrsky

Daenerys seilaa Astaporiin hankkimaan armeijaa ser Jorahin pyynnöstä. Daenerys lupautuu ostamaan kaupungin kaikki Tahrattomat, eli orjasoturit, maksunaan lohikäärme Drogon. Dany saa lahjaksi Missandei-nimisen orjan, jonka hän vapauttaa orjuudesta. Missandei pysyy lojaalina Daenerykselle eikä lähde tämän luota. Otettuaan Tahrattomat haltuunsa, Daenerys pettää orjakauppiaat ja rikkoo sopimusta ottamalla Drogonin takaisin. Hän valtaa Astaporin Tahrattomien avulla ja julistaa orjat vapautetuiksi. Perustettuaan valtuuston johtamaan kaupunkia, Daenerys jatkaa Yunkain kaupunkiin.
Yunkaissa heitä odottaa neljän tuhannen miehen armeija, jonka lisäksi Yunkai on palkannut kaksi palkkasoturiryhmää puolelleensa: Toiset pojat ja Myrskykorpit. Daenerys neuvottelee ryhmien päälliköiden kanssa ja yrittää saada nämä vaihtamaan puolta. Myrskykorppien komentaja Daario Naharis vaikuttuu Danyn puheista, mikä saa hänet murhaamaan kollegansa ja vannomaan uskollisuutta Daenerykselle. Tahrattomien ja Myrskykorppien yhteistyöllä Yunkailla ei ole mitään mahdollisuutta voittaa, ja se antautuu muutamassa päivässä.
Seuraavaksi Daenerys saapuu Meereenin kaupunkiin. Toisten poikien entinen komentaja Mero hyökkää hänen kimppuunsa, mutta Arstan surmaa hänet. Arstan paljastaa olevansa ser Barristan Selmy, legendaarinen ritari Westerosista, joka palveli kuningas Robert Baratheonia. Ser Barristan paljastaa myös, että ser Jorah on lähettänyt viestejä Daeneryksen aikeista kuninkaan vakoojalle lordi Varysille. Dany tuntee itsensä petetyksi ja lähettää molemmat miehet itsemurhatehtävälle Meereenin viemäreihin. Tehtävä kuitenkin onnistuu ilman kuolonuhreja, ja ser Barristan vakuuttaa olevansa lojaali. Ser Jorah taas väittää, ettei hän ole tehnyt mitään väärää, ja Daenerys joutuu karkottamaan hänet vastoin tahtoaan. Vallattuaan Meereenin, Dany kääntää kasvonsa kohti Westerosia, mutta tajuaa tietävänsä hyvin vähän johtamisesta, ja päättää jäädä Orjakauppiaanlahdelle toistaiseksi.
Roolitus televisiosarjaan

Kirjasarjan alussa Daenerys on 13-vuotias, mutta televisiosarjaa varten tarvittiin vanhempi näyttelijä. Ison-Britannian lait eivät olisi sallineet alle 17-vuotiasta näyttelijää seksikohtauksiin, eikä 17-vuotiaan olisi myöskään ollut sallittua seksikohtauksissa esittää itseään nuorempaa hahmoa. Televisiosarjaa varten kirjasarjan juonta ja ajan kulkua täytyi muokata niin, että monet nuoret hahmot olivat hieman vanhempia.
Game of Thronesin vuonna 2009 tuotetussa alkuperäisessä pilottijaksossa ”Talvi on tulossa” Daenerystä esitti Tudors-sarjasta tuttu näyttelijä Tamzin Merchant, joka oli kuvausten aikaan 23-vuotias. Jakso sai niin huonon vastaanoton tuotantoyhtiö HBO:lta, että se jouduttiin kuvaamaan seuraavana vuonna uudelleen. Samalla Daenerysin rooliin valittiin Emilia Clarke, sillä Merchantin ei koettu sopivan rooliin tarpeeksi hyvin. HBO:n silloisen ohjelmajohtajan mukaan khal Drogoa esittävän Jason Momoan kohtaukset Tamzin Merchantin kanssa ”eivät vain toimineet”.
Aiheesta muualla

Kuvia tai muita tiedostoja aiheesta Daenerys Targaryen Wikimedia Commonsissa
Daenerys Targaryen A Wiki of Ice and Firessa (englanniksi)
| n k Tulen ja jään laulu |
| --- | --- |
Romaanit:  Valtaistuinpeli (1996)  Kuninkaiden koitos (1998)  Miekkamyrsky (2000)  Korppien kestit (2005)  Lohikäärmetanssi (2011)  The Winds of Winter (?) 
Televisiosarja:  Tuotantokaudet (1  2  3  4  5  6  7  8)  Näyttelijät  Palkinnot Jaksot: Talvi on tulossa Kaksi miekkaa Ruusu ja leijona Pitkä yö
Videopelit:  A Game of Thrones: Genesis  Game of Thrones (2012)  Game of Thrones (2014) 
Musiikki:  For the Throne  Game of Thrones: Season 6  Game of Thrones: Season 7  ”Jenny of Oldstones”  ”Light of the Seven” 
Hahmot:  Joffrey Baratheon  Robert Baratheon  Cersei Lannister  Tyrion Lannister  Jon Nietos  Arya Stark  Daenerys Targaryen  Yön kuningas 
Lohikäärmeet:  Balerion 
Suvut ja järjestöt:  Stark  Targaryen  Yövartio 
Kielet:  Dothraki  Valyria 
Paikat:  Kuninkaansatama  Lohikäärmekivi  Maailma  Muuri  Talvivaara  Westeros 
Tapahtumat:  Aikajana  Robertin kapina  Viiden kuninkaan sota 
Sarjaan liittyvät teokset
Romaanit:  Seitsemän kuningaskunnan ritari (2015)  Tuli ja veri (2018) 
Televisiosarjat:  House of the Dragon (2022–)  Tuotantokaudet (1  2)  Näyttelijät  Soundtrack  A Knight of the Seven Kingdoms: The Hedge Knight (2025) 
Hahmot:  Daemon Targaryen  Rhaenyra Targaryen
Ateez

| Ateez |
| --- | --- |

 Ateez lokakuussa 2019  Vasemmalta oikealle: Yunho, Seonghwa, San, Yeosang, Hongjoong, Wooyoung, Jongho ja  Mingi
Tiedot
Toiminnassa:  2018– 
Tyylilaji:  K-pop, hip hop, trap, EDM
Kotipaikka:  Soul, Etelä-Korea
Jäsenet:  Hongjoong  Seonghwa  Yunho  Yeosang  San  Mingi  Wooyoung  Jongho 
Levy-yhtiö:  KQ Entertainment  Legacy  RCA  Nippon Columbia
Aiheesta muualla
Kotisivut
Infobox OKNimi-testi OK: 
Ateez (kor. 에이티즈, Eitijeu) on eteläkorealainen kahdeksanhenkinen yhtye, jonka perusti KQ Entertainment vuonna 2018. Yhtyeeseen kuuluvat jäsenet Hongjoong, Seonghwa, Yunho, Yeosang, San, Mingi, Wooyoung ja Jongho. Ateez debytoi Treasure EP.1: All to Zero minialbumilla 24. lokakuuta 2018.
Historia > Ennen uran alkua ja Treasure EP.1 (2016–2018)

KQ Entertainmentin suunnitelmat uudesta yhtyeestään alkoivat sen jälkeen, kun Hongjoong oli lähettänyt yhtiölle omatekemänsä mixtapen ja kirjeen. Kirjeessä hän kertoi haaveestaan tulla laulajaksi kuten ihailemansa Block B, joka oli yhtiön alaisuudessa. Yhtiö vakuuttui Hongjoongin tuotoksista, ja tästä tuli yhtiön ensimmäisen harjoittelija. Kuusi kuukautta sen jälkeen, Yunhosta tuli myös yhtiön harjoittelija. Seuraavana vuonna liittyivät Seonghwa, Yeosang, San, Mingi, Wooyoung ja Jongho. Useampi liittyneistä harjoittelijoista tulivat toisista yhtiöstä, muun muassa Mingi Maroonilta, Jongho Top Medialta ja Yeosang ja Wooyoung Big Hitiltä.
Ennen Ateezin debyyttiä yhtye tunnettiin nimellä KQ Fellaz. KQ Entertainment julkaisi YouTube-sarjaa KQ Fellaz American Training, jossa yhtyeen jäsenet matkustivat Los Angelesiin, Kaliforniaan. Sarjan aikana esiteltiin yhtyeen yhdeksäs jäsen, Lee Jun-young, joka ei kuitenkaan päätynyt osaksi Ateezia. Yhtye harjoitteli Movement Lifestyle ja Millennium Dance Complex -tanssistudioilla. YouTube-sarjan lopussa yhtye julkaisi kappaleen ”From”. Yhtye sanoitti ja koreografioi kappaleen johtaja Hongjoongin johdolla.
KQ Entertainment ilmoitti yhtyeen ensimmäisestä tositelevisiosarjasta 26. kesäkuuta julkaisemalla kolme teaser-videota. Toinen teaser-video julkaistiin heinäkuun alussa, ja silloin myös julkistettiin yhtyeen virallinen nimi Ateez. Sarjan nimeksi julkistettiin sen myötä Code Name is Ateez.
Ateez ilmoitti sosiaalisessa mediassa 2. lokakuuta debyyttipäivänsä. Ateez debytoi Treasure EP.1: All to Zero minialbumilla 24. lokakuuta. Minialbumi sisälsi singlet ”Pirate King” ja ”Treasure”. Minialbumi sijoittui Gaonin albumilistalla seitsemänneksi.
Historia > Maailmanlaajuinen suosio ja ensimmäinen studioalbumi (2019)

Ateez julkaisi toisen minialbuminsa Treasure EP.2: Zero to One 15. tammikuuta. Minialbumi sisälsi singlen ”Say My Name”. Samassa kuussa Ateez ilmoitti ensimmäisestä kiertueestaan. Yhtye esiintyi muun muassa Brooklynissä, Chigacossa, Dallasissa, Atlantassa ja Los Angelesissa.
”Promise” kappaleeseen julkaistiin musiikkivideo 9. maaliskuuta. Ateez esiintyi Japanissa 17. maaliskuuta.
Ateez ilmoitti ensimmäisestä kiertueestaan Australiassa 5. kesäkuuta. The Expedition Tour In Australia pidettiin Melbournessa ja Sydneyssa elokuussa. Kolmas miniabulmi Treasure EP.3: One to All julkaistiin 10. kesäkuuta. Fanit saivat äänestää kappaleen, josta tulisi minialbumin single. Äänestyksen voitti ”Wave”. Myös ”Illusion” singleen julkaistiin musiikkivideo. Ateez voitti ensimmäisen musiikkiohjelmapalkintonsa 20. kesäkuuta.
Ateezin ensimmäinen studioalbumi Treasure EP.Fin: All to Action julkaistiin 8. lokakuuta. Samalla julkaistiin single ”Wonderland”.
Yhtyeen japaninkielinen debyyttisingle ”Utopia” julkaistiin 10. lokakuuta. Joulukuussa yhtye julkaisi ensimmäisen japaninkielisen minialbuminsa Treasure EP.Extra: Shift the Map.
Historia > Treasure-sarjan loppu ja suosio kotimaassa (2020)

Ateez julkaisi 6. tammikuuta viimeisen Treasure-sarjan minialbumin Treasure Epilogue: Action to Answer. Se sisälsi singlen ”Answer”.
Yhtyeen The Fellowship: Map The Treasure-kiertue jouduttiin perumaan COVID-19:n takia. Kiertuella yhtyeen oli tarkoitus esiintyä muun muassa Japanissa, seitsemässä Euroopan maassa ja Yhdysvalloissa. KOCIS nimesi Ateezin lähettilääkseen 8. toukokuuta. Yhtyeen tarkoitus oli mainostaa ulkomaille Korealaista kulttuuria. Ateez aloitti yhteistyön osallistumalla Covid-19:n leviämisen vastaiseen haasteeseen.
Ateez julkaisi Zero: Fever Part 1 minialbumin 29. heinäkuuta. Fanit äänestivät ”Inception” kappaleen minialbumin singleksi. Zero: Fever Part 1 myi yli 345 000 kappaletta Koreassa, tehden siitä yhtyeen ensimmäisen albumin, joka sai Gaonin sertifikaatin platinan myynnistä.
Ateez esiintyi korealaisessa ohjelmassa Immortal Songs: Singing the Legend 29. elokuuta. Yhtye esitti oman version Turbon kappaleesta ”Black Cat Nero” ja voitti jakson 20 tuomarin äänien perusteella. Ateez julkaisi musiikkivideon kappaleeseen yhdessä Turbon Kim Jong-kookin kanssa 31. lokakuuta. Vuoden lopussa Mnet Asian Music Awards -musiikkigaalassa julkistettiin, että Ateez osallistuu yhdessä Stray Kidsin ja The Boyzin kanssa Mnetin musiikkiohjelmaan Kingdom: Legendary War.
Historia > Zero: Fever Part 2, Kingdom: Legendary War, Zero: Fever Part 3 ja Zero: Fever Epilogue (2021–)

Ateez esiintyi jälleen ohjelmassa Immortal Songs: Singing the Legend 6. helmikuuta. Yhtye esitti tällä kertaa oman versionsa Rainin kappaleesta ”It's Raining” ja voitti jakson, tehden yhtyeestä ensimmäisen poikabändin, joka on voittanut useamman kerran ohjelmassa. Samana päivänä Ateez ilmoitti kuudennesta minialbumistaan Zero: Fever Part 2, joka julkaistiin 1. maaliskuuta.
Maaliskuun 24. päivä yhtye julkaisi japaninkielisen studioalbuminsa Into the A to Z.
Yeosang aloitti maaliskuussa The Show -musiikkiohjelman juontajana yhdessä Kim Yo-hanin ja Weeeklyn Jihanin kanssa. Yunho, Jongho, Seonghwa ja San osallistuivat draamasarjan Imitation kuvauksiin. Kingdom: Legendary War alkoi huhtikuussa.
Ateez esiintyi ohjelmassa Immortal Songs: Singing the Legend 22. toukokuuta. Yhtye esitti oman version Psy:n kappaleesta ”Right Now”, ja voitti jakson.
KQ Entertainment ilmoitti 9. heinäkuuta, että San oli saanut positiivisen tuloksen COVID-19-näytteestään. Kaikki jäsenet olivat karanteenissa heinäkuun 23. päivään saakka (Mingiä lukuun ottamatta). Mingin tauon loppumisesta ilmoitettiin 19. heinäkuuta.
Ateez julkaisi japaninkielisen singlen ”Dreamers” 28. heinäkuuta, joka toimi animesarja Digimon Adventuren viidentenä loppumusiikkina. Elokuussa yhtye julkaisi yhdessä Kim Jong-kookin kanssa singlealbumin Season Songs. Samassa kuussa Ateez julkaisi singlen ”A Little Space” yhdessä yhdysvaltalaisen a capella -yhtye Pentatonixin kanssa.
Ateez julkaisi seitsemännen minialbuminsa Zero: Fever Part 3 13. syyskuuta.
Joulukuun 10. päivä yhtye julkaisi kahdeksannen minialbuminsa Zero: Fever Epilogue.
Jäsenet

Kim Hongjoong (김홍중) – johtaja, rap, tuottaja
Park Seonghwa (박성화) – laulu
Jeong Yunho (정윤호) – tanssi, laulu
Kang Yeosang (강여상) – laulu, tanssi
Choi San (최산) – laulu
Song Mingi (송민기) – rap, tanssi
Jung Wooyoung (정우영) – tanssi, laulu
Choi Jongho (최종호) – päälaulu
Diskografia > Studioalbumit

Treasure EP.Fin: All to Action (2019)
Treasure EP.Extra: Shift the Map (2019) (japaniksi)
Into the A to Z (2021) (japaniksi)
The World EP.Fin: Will (2023)
Diskografia > EP:t

Treasure EP.1: All to Zero (2018)
Treasure EP.2: Zero to One (2019)
Treasure EP.3: One to All (2019)
Treasure Epilogue: Action to Answer (2020)
Treasure EP.Map to Answer (2020) (japaniksi)
Zero: Fever Part 1 (2020)
Zero: Fever Part 2 (2021)
Zero: Fever Part 3 (2021)
Zero: Fever Epilogue (2021)
Beyond: Zero (2022) (japaniksi)
The World EP.1: Movement (2022)
The World EP. Paradigm (2022)
The World EP.2: Outlaw (2023)
Diskografia > Singlealbumit

Season Songs (2021)
Spin Off: From the Witness (2022)
Diskografia > Singlet

”Pirate King” (2018)
”Treasure” (2018)
”Say My Name” (2019)
”Illusion” (2019)
”Wave” (2019)
”Wonderland” (2019)
”Answer” (2020)
”Inception” (2020)
”Thanxx” (2020)
”Fireworks (I'm the One)” (2021)
”Still Here” (2021)
”The Real” (2021)
”Dreamers” (2021)
”Be My Lover” ft. Kim Jong-kook (2021)
”Deja Vu” (2021)
”Eternal Sunshine” (2021)
”Turbulence” (2021)
"The Real - Heung Version" (2021)
"Rocky" (Boxers Ver.) (2022)
"Guerilla" (2022)
"Paradigm" (2022)
"Halazia" (2022)
"Limitless" (2023)
"Bouncy (K-HOT CHILLI PEPPERS)" (2023)
"Crazy Form" (2023)
"Not Okay" (2024)
Musiikkivideot

| Vuosi | Kappale | Ohjaaja(t) |
| --- | --- | --- |
| 2018 | ”From” |  |
| 2018 | ”Pirate King” | Lee Gi-baek (Tiger Cave) |
| 2018 | ”Treasure” | Lee Gi-baek (Tiger Cave) |
| 2019 | ”Say My Name” | Jason Kim (FLIPEVIL) |
| 2019 | ”Hala Hala (Hearts Awakened, Live Alive)” | Jason Kim (FLIPEVIL) |
| 2019 | ”Promise” |  |
| 2019 | ”Illusion” | Jason Kim (FLIPEVIL) |
| 2019 | ”Wave” | Jason Kim (FLIPEVIL) |
| 2019 | ”Aurora” |  |
| 2019 | ”Aurora” (NY Edition) | Studio CHOOM |
| 2019 | ”Wonderland” | Jason Kim (Flipevil) |
| 2019 | ”Utopia” | Junwoo Lee (Salt Film) |
| 2020 | ”Answer” | Jason Kim (Flipevil) |
| 2020 | ”Answer” (japaninkielinen versio) | Jason Kim (Flipevil) |
| 2020 | ”Inception” | Seong Wonmo (Digipedi) |
| 2020 | ”Thanxx” | Lee Gi-baek (Tiger Cave) |
| 2020 | ”Black Cat Nero” | Chung Ki Youl (Digipedi) |
| 2021 | ”Fireworks (I'm The One)” | Jason Kim (Flipevil) |
| 2021 | "Dreamers" |  |
| 2021 | "Turbulence" | Chung Ki Youl (Digipedi) |
| 2021 | "The Real - Heung Version" | Seong Wonmo, Chung Ki Youl (DIgipedi) |
| 2022 | "Rocky" (Boxers Ver.) | OJun Kwon (ARfFILM) |
| 2022 | "Guerilla" | Moon Seokho, Seong Wonmo |
| 2022 | "Paradigm" | Lee Minju, Lee Hayoung (MOSWANTD) |
| 2022 | "Halazia" | Seong Wonmo (Digipedi) |
| 2023 | "Limitless" | Jimmy (VIA) |
| 2023 | "Bouncy (K-HOT CHILLI PEPPERS)" | Seong Wonmo (Digipedi) |
| 2023 | "Crazy Form" | Yang Soonsik (YSS Studio) |
| 2023 | "MATZ" (Hongjoong, Seonghwa) | ILLUMIN |
| 2023 | "IT's You" (San, Wooyoung, Yeosang) | Kwon Yongsoo (STUDIO SACCHARIN) |
| 2023 | "Youth" (Yunho, Mingi) | NDVISUAL |
| 2023 | "Everything" (Jongho) | 96wave |
| 2024 | "Not Okay" |  |
John Frusciante

| John Frusciante |
| --- | --- |
 Frusciante esiintymässä Stadium Arcadium World Tour -kiertueella vuonna 2006.
Henkilötiedot
Koko nimi:  John Anthony Frusciante
Syntynyt: 5. maaliskuuta 1970 (ikä 54) Queens, New York
Ammatti:  Muusikko, lauluntekijä, tuottaja
Puoliso:  Nicole Turley (2011–2015)
Muusikko
Taiteilijanimi:  Trickfinger
Laulukielet:  englanti
Aktiivisena:  1988–
Tyylilajit:  rock, elektroninen musiikki, funk, pop
Soittimet:  Kitara, laulu, basso, syntetisaattori
Yhtyeet:  Red Hot Chili Peppers, Ataxia, The Mars Volta, Speed Dealer Moms
Levy-yhtiöt:  Warner Bros., Record Collection, Birdman, American Recordings, Funk Soul Recordings, Neurotic Yell Records, Acid Test
Aiheesta muualla
Kotisivut
  [ Muokkaa Wikidatassa ] [ ohje ]  
John Anthony Frusciante (s. 5. maaliskuuta 1970 Queens, New York, Yhdysvallat) on yhdysvaltalainen muusikko, lauluntekijä ja tuottaja. Frusciante tunnetaan parhaiten urastaan rock-yhtye Red Hot Chili Peppersin kitaristina. Hän soitti yhtyeessä vuosina 1988–1992 ja 1998–2009 ja palasi takaisin vuonna 2019. Hän on ollut mukana levyttämässä viittä Red Hot Chili Peppersin studioalbumia.
Frusciante on luonut myös mittavan uran sooloartistina. Hän on julkaissut sooloartistina yksitoista studioalbumia ja viisi EP-levyä, joiden musiikillinen kirjo on hyvin laaja: Fruscianten soolotuotannossa on mukana elementtejä kokeellisesta rock- ja ambient-musiikista electronica-genren ja uuden aallon musiikkiin. Vuonna 2015 hän julkaisi ensimmäisen täysimittaisen acid house -tyylisen albuminsa taiteilijanimellä Trickfinger. Frusciante on levyttänyt musiikkia lukuisten eri yhtyeiden ja artistien, kuten The Mars Voltan ja Ataxian kanssa.
Vuonna 2003 Rolling Stone -lehti sijoitti Fruscianten 18. sijalle sadan kaikkien aikojen parhaan kitaristin listallaan. Vuonna 2011 hänen sijoituksensa samaisen listan päivitetyssä versiossa oli 72. Gibsonin viidenkymmenen kaikkien aikojen parhaan kitaristin listalla Fruscianten sijoitus oli 42. BBC:n vuonna 2010 järjestämässä ”The Axe Factor” -äänestyksessä Frusciante äänestettiin parhaaksi kitaristiksi viimeisen 30 vuoden ajalta. Vuoden 2012 keväällä Frusciante oli yksi Rock and Roll Hall of Fameen aateloiduista Red Hot Chili Peppersin jäsenistä.
Elämäkerta > Lapsuus ja varhainen elämä (1970–1987)

John Anthony Frusciante syntyi 5. maaliskuuta 1970 New Yorkin Queensissa. Fruscianten isä John Sr. on Juilliard Schoolissa opiskellut pianisti. Hänen äitinsä Gail oli lupaava laulaja, joka kuitenkin luopui urastaan musiikin parissa jäädäkseen kotiäidiksi. Fruscianten isän puoleinen sukutausta on peräisin Italiasta: hänen isoisoisänsä Generoso Frusciante saapui Yhdysvaltoihin siirtolaisena Beneventosta. Fruscianten perhe muutti ensin Arizonan osavaltiossa sijaitsevaan Tucsonin kaupunkiin ja sitten Floridaan, jossa John Sr. työskenteli Broward Countyn tuomarina vuoden 2010 lokakuuhun asti. Vanhempiensa eron myötä Frusciante muutti äitinsä mukana Santa Monicaan, Kaliforniaan.
Vuosi Kaliforniaan muuttonsa jälkeen Frusciante muutti äitinsä ja isäpuolensa kanssa Los Angelesin Mar Vistaan. Frusciante on kuvaillut isäpuolensa olleen hyvin kannustava hänen musiikillisten tavoitteidensa suhteen. Muuttonsa jälkeen Frusciante kiinnostui suuresti Los Angelesin paikallisesta punk rock -kulttuurista. Yhdeksänvuotiaana hän ihastui punk-yhtye Germsin musiikkiin, ja kuunteli puhki lukuisia kopioita yhtyeen albumista (GI). Kymmenen vuoden ikäisenä hän opetteli itsenäisesti soittamaan kitaralla valtaosan albumin kappaleista. Kiinnostuessaan yhä enemmän kitaransoitosta Frusciante alkoi perehtymään muun muassa Jeff Beckin, Jimmy Pagen, David Gilmourin ja Jimi Hendrixin soittotyyleihin. Frusciante on kertonut opiskelleensa Frank Zappan soittotyyliä useita tunteja päivittäin. Vaikka Frusciante oli kitaristina itseoppinut, hän hallitsi hyvin myös musiikin teoriaa ja harjoitteli kitaransoittoa monta tuntia päivässä opetellen kitarasooloja nuotti nuotilta.
Vuonna 1984 Frusciante löysi Red Hot Chili Peppersin, kun hänen kitaransoiton opettajansa pyrki yhtyeen kitaristiksi koesoittojen kautta. Hän näki yhtyeen esiintymässä ensimmäisen kerran ollessaan 15-vuotias, ja hänestä tuli välittömästi hyvin omistautunut yhtyeen fani. Red Hot Chili Peppersin kitaristi Hillel Slovakista muodostui yksi Fruscianten suurimmista idoleista ja innoittajista, ja vähitellen he myös tutustuivat toisiinsa. Frusciante kiinnostui yhtyeen musiikista niin paljon, että hän opiskeli itsenäisesti yhtyeen kolmen ensimmäisen studioalbumin kaikki kitara- ja basso-osuudet. 16-vuotiaana Frusciante lopetti opintonsa lukiossa vanhempiensa luvalla ja muutti heidän tukensa turvin Los Angelesiin panostaakseen musiikillisen uransa kehittämiseen.